
Lemondott a Mozilla vezetője 


Belebukott a melegellenességébe a cég vezetője. 


Alig néhány hét után lemondásra kényszerült a Mozilla 
márciusban kinevezett vezérigazgatója. Brendan Eich az- 
után kényszerült erre, hogy munkába állása után kiderült, 
korábban egy meleg házasság elleni kampányt is pénzzel 
támogatott, illetve nyíltan melegellenes nézeteket vall. 


A Mozilla egy ideig megpróbálta eltusolni az ügyet, ám 

a cég elleni harag odáig fajult, hogy az OkCupid nevű társ- 
kereső oldal egész egyszerűen kitiltotta a Firefox-ot az 
oldaláról. A cég így hivatalosan is bejelentette Eich távo- 
zását, illetve elnézést kértek amiatt, hogy " nem tudtak 
megfelelni az általuk felállított magasabb mércéhez". 

Várhatóan itt mutatkozik be az iOS 8. 


Gyakorlatilag két hónap múlva, június 2-án rajtol az 
Apple fejlesztői konferenciája a WWDC. A 2013-as 
évben itt mutatkozott be az iOS 7, idén pedig várhatóan 
megismerhetjük a rendszer utódját, az i0S 8-at. Bár 
jelenleg még semmit nem tudunk az eseményről, sokan A 
arra tippelnek, hogy egy új Apple TV-t is megismer- 1. :. 


hetünk, mivel a képet alkotó apró kockák a kaliforniai 
gyártó termékére hasonlítanak. 


Az biztos, hogy az elkövetkezendő hetekben megindul 
majd a pletykaroham, kíváncsian várjuk, hogy mit sike- 
rül eltalálnia a beépített forrásokra hivatkozó elemzők- 
nek. 


Write the code. Change the world. 

A Google és az Apple is 
megnézheti a leveleinket 


A Microsoft után a G00gle-ről, a Yahoo-ról és az App- 
le-ről is kiderült, hogy szükség esetén bárki privát le- 
velezésébe képesek belenézni. 


Néhány nappal ezelőtt derült ki, hogy egy volt micro- 
softos alkalmazott ellen büntetőeljárás indult, mivel az 
úriember a Windows 8-hoz kapcsolódó információkat 
szivárogtatott ki egy francia bloggernek. Erre úgy derült 
fény, hogy az illető a Microsoft e-mail szolgáltatását 
használta, a megszerzett információkat pedig a SkyDri- 
ve fiókjába töltötte fel, a redmondi vállalat pedig ilyen 
esetben belenézhet bárki levelezésébe. A Guardian 
ennek hatására úgy döntött, utána jár, a konkurencia 
miként cselekedne egy-egy hasonló esetben. 


zászlóshajó Kínából: 
Itt az Oppo Find 7 


Kétféle hardverrel kerül piacra az Oppo újdonsága. 


A várakozásoknak megfelelően ma bemutatkozott az 
Oppo legújabb zászlóshajójának két verziója. A csúcs- 
modell előlapját egy 5,5"-es, 2560 x 1440 pixel felbon- 
tású képernyő foglalja el, melyet a gyártó csak Super 
Screen 2.0-nak nevez. A Gorilla Glass 3-mal borított 
kijelző mögött egy négymagos, 2,5 GHz-en üzemelő 
Snapdragon 801-es processzor illetve 3 GB RAM foglal 
helyet. 


A hátoldalon egy 13 megapixeles, Sony IMX214 CMOS 
szenzorral felszerelt, LED villanóval megtámogatott 
kamera található. Ez ugyan jelentősen elmarad a koráb- 
ban várt, 50 megapixeles egységtől, ám az internetre 
felkerült fotó mégsem volt hamisítvány. A mérnökök 
ugyanis beépítettek egy Super Zoom névre hallgató 
funkciót, mely 10 képet készít egymás után és azokat 
egy nagy, 50 megapixeles képpé rakja össze. A kamera 
képes 4K felbontású mozgóképek felvételére, illetve 
720p felbontásban akár 120 fps sebességű lassított 
anyagok rögzítésére is. Az elegáns készülékház aljába 
egy LED csíkot is beépítettek a mérnökök, mely el- 
mulasztott hívások vagy beérkezett üzenetek esetén 
pulzál. A 9,2 mm vékony, LTE képes készülék beépített 
memóriája 32 GB míg beépített akkumulátorának kapa- 
citása 3000 mAh. 

Az eredmény nem sok mosolyra ad okot, a Google, az 
Apple és a Yahoo is azonnal belenézne az általuk üze- 
meltetett fiókba, ha úgy ítélnék meg, hogy ott valami- 
lyen, számukra kényes információ található. Arról egye- 
lőre semmit nem tudtunk meg, hogy ezt a cselekedetet 
milyen időközönként követik el a gyártók munkatársai, 
ám talán nem járunk messze az igazságtól, ha azt 
mondjuk, hogy bizonyosan minden, kényesebb ügyben 
folyamodtak már hasonlóhoz az amerikai vállalatoknál. 


Akinek esetleg felesleges egy ekkora tudású készülék, 
annak is kínál megoldást az Oppo, a Find 7-es ugyanis 
egy kissé gyengébb, ám megfizethetőbb árú verzióban 
is piacra kerül. A FullőH4D felbontású képernyővel érke- 
ző variáns egy szintén négymagos, ám már "csak" 2,3 
GHz-en üzemelő Snapdragon 801-es processzort rejt, 
2 GB RAM-mal és 16 GB-nyi memóriával karöltve. A 
kisebbik testvér 2800 mAh-es akkumulátorral jelenik 
majd meg. 


Mindkét variáns az Android egy erősen módosított, 
ColorOS 1.2-es kiadását futtatja. A Full4D képernyős 
kiadás már holnaptól megvásárolható 480 dollárért míg 
a 2K-s megjelenítővel érkező variáns júniusban jelenik 
meg 565 dollárért. 

Senkinek sem kell a Leap Motion 


Nem örvend nagy népszerűségnek a mozgásérzé- 


kelős technológia. 


2012-ben óriási érdeklődés övezte a Leap Motion-t, a 
világ első, kifejezetten számítógépekhez fejlesztett 
mozgásérzékelőjét. A leginkább a Kinect-re hasonlító 
készülék azonban sokak számára nem volt több puszta 
érdekességnél, a vásárlás mellett igen kevesen döntöt- 
tek. 


Ez okozhatta, hogy az első évben várt 5 milliós eladás 
helyett mindössze ennek tizedét, 500 ezer darabot 
sikerült értékesíteni és a termék népszerűsége azóta 
sem növekedett. Bár a vállalat mindent megtett a siker 
érdekében, még a HP-val szövetkezve egyes laptopok- 
ba is beépítették a technológiájukat, az anyagi prob- 
lémák nem kerülték el őket, így most dolgozóik 1099- 


A Huawei-hez is 
betört az NSA 


A Huawei hadsereghez fűződő viszonyát 
kutatták a hivatal szakemberei. 


A WikiTech olvasói bizonyára már nem le- 
pődnek meg azon, ha kiderül, hogy az ameri- 
kai Nemzetbiztonsági Hivatal az átlagemberek 
mellett magas rangú politikusokon is "rajta tartotta 
a szemét". Az azonban még ezek fényében is különö- 
sen arcpirító, melyről a New York Times számolt be 

a hétvége során. Az oldal információi szerint az NSA 
2010-ben sikeresen betört a Huawei-hez és a vállalat- 
tól több, a hálózati tevékenységükről szóló dokumen- 
tumot szerzett meg. 


A Shotgiant nevű művelet célja az volt, hogy a hivatal 
megbizonyosodjon róla, hogy van-e kapcsolat a kí- 
nai gyártó és a hadsereg között, illetve, hogy az USA 
területére exportált készülékekben van-e valamilyen, 
a megfigyelésekhez használt kiskapu. Bár az NSA által 
megszerzett adatok tartalmáról nincs információ, a 
kínai óriás régóta tagadja az ehhez hasonló vádakat. 
Az értesülések szerint nem a Huawei volt az egyetlen, 
ahova engedély nélkül "bekéredzkedtek" a hivatal 
szakemberei, állítólag több, meg nem nevezett kínai 
vállalat is hasonlóan járt. Vélhetően ezek a megfi- 
gyelések vezettek oda, hogy múlt év végén a Huawei 
bejelentette, elhagyja az amerikai piacot. 

ától kénytelenek megválni. Az eddig 120 fős csapat 
legfontosabb, a fejlesztéseket végző része szerencsére 
megmarad, ám ha nem születik komolyabb megoldás a 
vállalat problémáira, akkor vélhetően tovább kell majd 
folytatni a leépítéseket. 


A világ legfontosabb 
személyeit is 
megfigyelte az NSA 


A német kancellár is a hivatal megfi- 
gyeltjei között szerepelt. 


Egyre inkább igaznak bizonyul az a megálla- 

pítás, miszerint minél többet megtudunk az NSA 
működéséről, annál jobban bukkannak a felszínre a 
hihetetlennél hihetetlenebb történetek. Azt már eddig 
is tudtuk, hogy az átlagemberek mellett fontosabb 
politikusokat is megfigyeltek a hivatal szakemberei, 
ám a legújabb információk szerint sokkal többről volt 
szó, mint pusztán néhány illető életének "megismeré- 
séről". 


A nemrég nyilvánosságra került adatok szerint a Nem- 
zetbiztonsági Hivatal által működtetett, Nymrod név- 
re keresztelt felügyeleti rendszer a telefonszámokat, 
az e-maileket és a szöveges üzeneteket is naplózta. A 
rendszer célkeresztjében 122, a világon fontos szere- 
pet betöltő ember állt, többek között Angela Merkel, 
Yulia Tymoshenko vagy Bashar Asad szíriai elnök. 


Az adatokat nyilvánosságra hozó jelentés szerint a 
brit Kormányzati Kommunikációs Központ szintén 
megpróbált információkhoz jutni, ők a legnagyobb 
német cégek után érdeklődtek, mint például az IABG, 
a Cetel és a Stelar. 

Újabb szabadalmi pert 
vesztett el a Samsung 


A bíróság szerint a régebbi Apple készülékek nem 
sértik a Samsung szabadalmait. 


Az elmúlt évek során számtalan per során mérkőzött 
meg egymással az Apple és a Samsung, az esetek pedig 
hol az egyik, hol a másik fél sikerével zárultak. Az már 
biztos, hogy a legutóbbi, japán ügy cseppet sem tarto- 
zik majd a Samsung kedvencei közé. Koji Hasegawa a 
Tokiói Kerületi Bíróság bírája ugyanis úgy döntött, hogy 
a Samsung állításával ellentétben az iPhone 4, iPhone 

45 és iPad 2 modellek nem sértik a dél-koreai vállalat 
adatkommunikációval kapcsolatos szabadalmát. 


Valószínűleg a dél-koreai óriás is érezhette, hogy a per- 
ben nem ők kerülnek majd ki sikeresen, hiszen bár a cég 
szóvivője csalódását fejezte ki a végkifejlettel kapcso- 
latban, valószínűleg nem fognak fellebbezni. 


Android márciusban: Egyre népszerűbb a KitKat 


A legnépszerűbb verzió továbbra is a Jelly Bean. 


A megszokott módon, a hónap elején hozta nyilvános- 
ságra a márciusi adatokat a Google. Az Android kiadá- 
sok között továbbra is a Jelly Bean a legnépszerűbb, a 
4.1-es verzió 34,49o-on áll, míg a 4.2-nek és a 4.3-nak 
összesen 279 jutott. A sorban ezután a Gingerbread 
következik, a 2010-ben megjelent matuzsálem tovább- 
ra is az eszközök 17,890-án foglal helyet. A harmadik 
helyre az Ice Cream Sandwich futott be, a 2011-es rend- 
szer 14,390-on áll. 


Version ( Codename( API ( Distribution 


2.2 Froyo 8 1.196 
233 Gingerbread 10 17.856 
2.3. 

3.2 Honeycomb 13 0.196 
403- Ice Cream 15 14356 
404 Sandwich 

41.x Jelly Bean 16 34 4594 
42x 17 18.196 
43 18 8.94 
4 4 KitKat 19 5.396 


A Google munkatársai a legjobban biztosan a 4.4 KitkKat 
feljövésének örülnek, a legújabb kiadás néhány hónap 
alatt 5,390-ra növekedett. Érdekesség, hogy még az 
olyan, igazán soha el nem terjedt verziók is helyet kap- 
tak a listán mint a Froyo vagy a Honeycomb, azonban 
nyugodtan mondhatjuk, hogy az 1,299-os részesedésük- 
kel nem zavarnak sok vizet. A Google természetesen 
nem áll le, hamarosan ugyanis bemutatkozik a legújabb 
frissítés mely a 4.4.3 verziószámot kapja majd. 


Data collected during a 7-day period ending on April 1, 2014. 
Any versions with less than 0.18 distribution are not shown. 

Elképesztően pontosan ismeri 
fel az arcokat a Facebook új 
technológiája 


Gyakorlatilag olyan pontosan ismeri fel az arcokat 
a közösségi oldal algoritmusa, ahogy azt az ember 


agya teszi. 


Elképesztően pontos arcfelismerő rendszert dolgozott 
ki a Facebook. A DeepFace névre hallgató technológia 
segítségével a közösségi oldal algoritmusa 97,2590- 
ban meg tudja állapítani, hogy a képen egy arcot lát-e. 
Ez 2590-kal pontosabb a jelenlegi megoldásnál, illetve 
alig marad el egy átlagos ember 97,599-os felismerési 
képességétől. 


Kritizálta az amerikai 
kormányzat működését a 
Facebook alapítója 


Zuckerberg szerint a kormányzat működését átlát- 
hatóbbá kéne tenni. 


Keményen kritizálta az amerikai kormányzat működé- 
sét blog bejegyzésében Mark Zuckerberg. A Facebook 
alapítója mélységes csalódását fejezte ki a kormányza- 
tuk működésével szemben, állítása szerint a fejlesztők 
nem úgy készítik a közösségi szolgáltatást, hogy a 
kormányzat elől kell védekezni, számukra eddig csak a 
bűnözők jelentették az ellenséget. 


Zuckerberg bejegyzésében többször is utalt rá, hogy 
szerinte a kormányzat alaposan felszúrta" a felügyele- 
ti tevékenységét és egy minden eddiginél átláthatóbb 
szervezet kiépítésére sarkallt. Állítása szerint beszélt 
Barack Obamával, az Egyesült Államok elnökével az 
üggyel kapcsolatban ám nem jutottak megállapodás- 
ra. Zuckerberg szerint még hosszú időre lesz szükség, 
mire egy komoly, átható reform rendet tesz a kor- 
mányzat működésében. 


A Facebook alapítójának elkeseredését minden bizony- 
nyal a legutóbbi NSA botrány okozhatta, ekkor ugyanis 
kiderült, hogy a hivatal a közösségi oldalnak álcázta 
magát, majd így több mint 100 ezer számítógépet fer- 
tőzött meg. Ez pedig igen kínos a Facebook számára, 
hiszen a biztonsági kockázat miatt elbizonytalaníthat- 
ja a felhasználókat. 

Frontalization: 
6152X152x3 


Calista Flockhart 00092.jpg 
Detection 8 Localization 


A rendszer egyelőre még prototípus fázisban létezik, 
elsőként a júniusi Conference on Computer Vision and 
Pattern Recognition névre hallgató konferencián mu- 
tatják majd be és az ottani vélemények alapján dönte- 
nek a megvalósításáról. 


Exkluzív albumokat követel 
az Apple 


Bizonyos albumokat elsőként jelentetne meg a kali- 
forniai vállalat. 


Hatalmas sikert aratott Beyoncé legújabb, december- 
ben kiadott albuma. Az újdonság az új dalokon kívül 
még egy különlegességet tartalmazott, nevezetesen 
elsőként kizárólag az Apple boltjából lehetett letölte- 
ni. Az eredmény nem maradt el, az énekesnő albuma 
óriási siker lett. Ez nemcsak neki, de az Apple-nek is 
rendkívül jól jött, a vállalat ugyanis ennek hatására 
most több kiadónál is "kopogtat", hogy exkluzív címe- 
ket szerezzen. 


Ez nemcsak azért fontos, hogy a hagyományos áru- 
házakkal felvegyék a versenyt, de a manapság óriási 
népszerűségnek örvendő, internetes stream szolgál- 
tatásokkal való harcban is jól jöhet néhány, kizárólag 
az iTunes áruházban elérhető album. Azért elmondha- 
tó, hogy az Apple még mindig nagyon jól áll, az NDP 
felmérése szerint a 2013-as évben a kaliforniai gyártó 
uralta az internetes zene üzlet 6390-át. 


9. OLDAL 


2014. ÁPRILIS 11., PÉNTEK 


Visszatért az iPad 4 


A régi-új modell bemutatkozásával eltüntették az iPad 2-t. 


Októberben nagy meglepetést okozott, hogy az iPad Air mellett az iPad 2 marad a második 
"normál" iPad. A 2011-ben megjelent készülék felett ugyanis igencsak eljárt az idő 
ehhez mérten pedig a 118 990 forintos ár drágának hatott. Valószínűleg ez az 
eladásokon is visszatükröződött, az Apple ugyanis most úgy döntött, 
hogy a 8 GB-os iPhone 5C bemutatásával egy időben leveszi a 


polcokról a matuzsálemet. 


A helyét a régi-új negyedik generációs iPad veszi át. A Retina 

képernyővel, A6X processzorral és Lightning csatlakozóval érkező 
táblagép így azonos árért jelentősen többet ad. Ahogy eddig, úgy most 
is elérhető lesz LTE-s kivitelben a 16 GB-os memóriával érkező készülék, 


azért 158 990 forintot kell majd fizetni. 


Hamarosan 
egységesek lehetnek 
a mobiltöltők 


Az Európai Parlament már elfogadta a telefontöltők 
egységesítéséről szóló törvénytervezetet. 


2017-től egységes szabványú mobiltöltő alkalmazására 
kötelezné a gyártókat az Európai Unió. Az Európai Parla- 
ment által megszavazott törvénytervezett értelmében a 
tagországoknak 2016-ig törvénybe kell foglalniuk, hogy 
milyen szabványnak kell majd megfelelnie a gyártóknak. 
Bár az EU már korábban is próbálkozott az egységesítés- 
sel, most járnak a legközelebb a megvalósuláshoz, így 
nem kizárt, hogy 3 éven belül már minden, a kontinensen 
forgalmazott készülék ugyanazzal a csatlakozóval lesz 
ellátva. 


Az még közel sem biztos, hogy a végső megoldás a mic- 
roUSB lesz, jelenleg ugyanis a 2.0-ás verziót használják 

a készülékek többségén, ám a szabvány megalkotói már 
korábban bemutatták a 3.0-ás kiadást is, mely többek 
között a Samsung újdonságain található meg. A törvény- 
tervezet egyik nagy vesztese kétségtelenül az Apple 
lehet, a kaliforniai gyártó 2012-ben bemutatott Lightning 
csatlakozója ugyanis távolról sem kompatibilis a többi 
szabvánnyal, így a tartozékgyártóknak busás összeget 
fizetnek az Apple-nek, hogy a megoldás a termékeiken is 
elérhető legyen. Márpedig az egységesítés esetén ettől a 
hatalmas összegtől esnének el az Apple-nél, így nem ki- 
zárt, hogy valamilyen adapterrel a dobozban kerülhetnek 
majd a boltok polcaira a jövő iPhone modelljei. 

Már biztos: 
Visszatér a 
Flappy Bird 7 


Pontos dátumot még nem árult el a fejlesztő. 


. FlappyBird 


Ugyan nem számított kifejezetten újnak, a Flappy 
Bird-öt idén januárban gyakorlatilag egy személyben 
fedezte fel a játékos társadalom. A "dolgos" játék 
óriási sikert aratott, gyakorlatilag pillanatok alatt 
milliók készülékére került fel. Az ingyenesen letölt- 
hető Flappy Bird igencsak jövedelmezőnek bizonyult, 
az alsó térfélen megjelenő reklámokból ugyanis volt, 
hogy napi 50 ezer dollárt keresett Dong Nguyen, a 
játék fejlesztője. 


Épp ezért érthetetlen volt, miért tűnt el a Flappy Bird 
a süllyesztőben, ekkora anyagi haszon után ugyanis 
inkább meglovagolják a hírnevet, semmint eltüntetik 
az áruházakból a játékot. Nguyen a túl nehéz játék- 
menettel indokolta döntését, állítása szerint nem 
akarta megkeseríteni a felhasználók életét. Valószínű 
azonban, hogy csak a hirtelen jött népszerűséggel 
nem tudott mit kezdeni. Most egy Twitter üzenet- 
ben tájékoztatta követőit, hogy aggodalomra semmi 
ok, valamikor visszakerül majd a Flappy Bird az App 
Store-ba, igaz nem a közeljövőben. Bár pontos dátu- 
mot nem árult el, valószínűsíthetjük, hogy még a nyár 
előtt megtörténik a lépés, hiszen a túl hosszú vára- 
kozás akár a jövőbeni sikereket is elodázhatja, hiszen 
a rajongók egyszerűen elfelejtkeznek majd a Flappy 
Bird-ről. 

20 megapixeles kamerával 
érkezik a Lumia 930 


Windows 8.1-et futtat a finnek újdonsága. 


A tegnapi BUILD konferencia keretében bemutatkozott 
a Nokia legújabb felsőkategóriás újdonsága. A Lumia 
930 már a Microsoft új rendszerével a Windows Phone 
8.1-gyel kerül piacra. A négymagos, 2,2 GHz-es 0ual- 
comm Snapdragon 800-as processzorral, 2 GB RAM- 
mal és 32 GB memóriával felvértezett modell hátlapján 
egy 20 megapixeles PureView kamerát találunk. Az 
1/2.5"-es BSI szenzorral és f/2.4 apertúrával rendelke- 
ző modul optikai képstabilizátort is tartalmaz, éjszaka 
pedig a dupla LED villanó garantálja a tiszta fotók készí- 
tését. 

A FullHD felbontásban rögzített mozgóképünket az 5"- 
es, szintén teljes HD felbontású Clearblack technológiá- 


Két új középkategóriás 
telefont leplezett le a Nokia 


Itt az első kétkártyás Windows Phone mobil. 


A Lumia 930 után két új középkategóriás telefont is le- 
leplezett a finn vállalat. A Lumia 630 és 5635 specifikáci- 
ói nagyban megegyeznek. Ez azt jelenti, hogy mindkét 
modell 4.57-es FWVGA felbontású ClearBlack technoló- 
giájú IPS képernyője mögött egy kétmagos, 1,2 GHz-en 
működő Oualcomm Snapdragon 400-as processzort, 
512 MB RAM-ot és 8 GB beépített memóriát találunk. 
Az N-es WiFi-vel, Bluetooth 4.0-ával és A-GPS-szel 
érkező modellek hátlapján egy 5 megapixeles kamerát 
helyeztek el a mérnökök. 


A legfőbb különbség a két modell között, hogy míg a 
5630-as kétkártyás működést is támogat, addig a 5635- 
ben LTE modullal találkozhatunk. A két újdonság má- 
justól kerül a 
boltok polcai- 
ra, a 630-asért 
119 eurót míg 
a 535-ösért 
139 eurót 
kérnek. 

val felvértezett AMOLED képernyőn nézhetjük vissza. A 
Lumia 930 funkciói között megtaláljuk az ac szabványt 
támogató WiFi-t, az NFC-t, a Bluetooth 4.0-át, az 
A-GPS-t és a rádiót is. 


A 9.8 mm vastag modell hátlapja alá egy 2480 mAh-es 
akkumulátort rejtettek el melyet akár vezeték nélkül is 
tölthetünk. Az újdonság forgalmazása júniusban indul, 
az első darabokért 599 dolláros árat kell fizetnünk. 


500 millió eladott 
példánynál jár az 
iPhone 


Újabb mérföldkőhöz érkezett az Apple 
mobiltelefonos sorozata. 


A héten gazdára talált az 500 milliomodik 
iPhone. Az eredeti kiadás 2007 június 29-ei 
megjelenése óta 7 új utódot ismerhettünk 
meg, illetve az Apple valósággal letarolta 

a piacot az okostelefon rendszerét magán 
hordó iPad-del is. 


Az eredeti modell sikere nemcsak önmagában szép 
eredmény, de a korabeli elemzői várakozásokat is 
messze felülmúlta, sokan ugyanis abban is kételkedtek, 
hogy egyáltalán a Steve Jobs által kitűzött 10 milliós 
eladási szám összejön egy év alatt. A terv sikerült, az 
iPhone-ból 12,8 millió példány kelt el 12 hónap alatt. Az 
utódot sikere azóta is töretlen, az iPhone 5-ből például 
önmagában közel 90 millió darabot vásároltak a fel- 
használók. 


Az elemzők szerint ez a siker tovább folytatódik és akár 
még ebben az évben meglehet a 600 millió is, igaz azt 
már minden bizonnyal egy minden eddiginél fejlettebb 
verzió segítségével hozza majd össze az Apple. 


11. OLDAL 


2014. ÁPRILIS 11., PÉNTEK 


Android Wear: 
Okosórákra költözik a Google 


Újabb terület meghódítására törekszik a Google. 


Hivatalosan is bemutatta okosórákra szánt Android 
verzióját a Google. Az Android Wear névre hallgató 
fejlesztés elsődleges célja, hogy a kisebb hardverigény- 
nek köszönhetően az amerikai vállalat a lehető legtöbb 
készülékre hozza el a "zöld robotot". Az elsősorban 
hangutasításra építő rendszer gyakorlatilag mindig 
figyel, így egy egyszerű, "OK Google" kimondása után 
máris kedvünk szerint adhatunk utasítást a csuklónkon 
helyet foglaló készüléknek. Természetesen alaptar- 
tozék az érintőképernyő, így akár azzal is kezelhetővé 
vállnak az új modellek. 


Közel 3 ezer dollárba kerül a 
megfigyelhetetlen mobil 


Sokat kell fizetnünk, ha biztonságra vágyunk. 


Reális esetben, ha az embernek nincs félnivalója, biz- 
tosan nem fizet ki 2770 dollárt egy BlackBerry-ért. Ha 
azonban az illető magas rangú politikus, esetleg drog- 
kereskedő, akkor biztosan értékeli, ha titkosnak szánt 
beszélgetéseit nem hallgatja le épp a Nemzetbizton- 
sági Hivatal. Itt jön képbe a német Secusmart GmbH, 
a vállalat ugyanis olyan, különlegesen biztonságos 
BlackBerry mobilokat készít, melyekre biztosan nincs 
sok embernek szüksége. 


A készülék különlegessége, hogy tartozik hozzá egy 
microSD kártya mely 128 bites titkosítást használva 
szoftveres és hardveres módon is elrejti az adatokat a 
kíváncsi szemek elől. A BB10 rendszerrel érkező készü- 

A Google nagy hangsúlyt helyezett a fitneszre is, az 
Android Wear-ben ugyanis komoly szerephez jutnak a 
mozgásunkat monitorozó funkciók, így például a ké- 
szülékeknek képesnek kell lennie a sebesség mérésére. 
Természetesen az okostelefonunk kihasználására is le- 
hetőség van, az okosóránk szoros kapcsolatban áll majd 
a mobilunkkal, így azonnal megnézhetünk 1-1 üzenetet 
vagy elindíthatjuk a kedvenc zenénk is. 


Az Android Wear mellett olyan gyártók is felsorakoz- 
tak mint a Motorola, a Samsung, az Asus vagy az LG. 
Utóbbi készíti el az egyik első referenciakészüléket, a G 
Watch névre keresztelt eszköz valamikor a nyár folya- 
mán kerül a boltok polcaira, a specifikációit pedig az 
elkövetkezendő hónapokban ismerjük meg. 


lék szépséghibája, hogy csak akkor védi a tulajdonosát, 
ha a másik fél is ugyanolyan eszközt használ, egy szab- 
ványos telefon tárcsázása esetén ugyanúgy védtelen, 
mint bárki más. 

Kör alakú képernyővel jön a 
Motorola okosórája 


Extravagáns formavilágával és prémium kialakításá- 
val szerezne vevőket a Motorola újdonsága. 


Minden idők legszebb okosóráját mutatta be a Motoro- 
la. Az amerikai vállalat az Android Wear bejelentésével 
egy időben leplezte le saját készülékét, mely nemcsak a 
karórák, de a gyártó híressé vált Aura nevű telefonjából 
is ihletet merít. 


A világ első kör alakú képernyőjével érkező okosóra 
ugyanis inkább tekinthető egy ultramodern hagyomá- 
nyos karórának, semmint valaminek amit a "kockák" 
helyeznek a csuklójukra. A Moto 360 specifikációja 
egyelőre nem ismert, csak azt tudjuk, hogy az amerikai 
vállalat különös figyelmet szentelt a prémium kialakí- 
tás megteremtésére. 


Erről egy videót is készítettek, melyből jól látható, hogy 
a nemrégiben a Lenovo kezébe került gyártó egyáltalán 
nem fogyott ki az ötletekből. Reméljük, hogy az okos- 
telefonok területén is hasonló újdonságokat ismerhe- 
tünk majd meg a Motorolától, azt hiszem, hogyha egy 
hasonlóan szép telefont dobnának piacra, biztosan 
sokan vevők lennének rá. 


Hi CSALÁD 


Id blamagazm HI EGÉSZSÉGÜGY 


; Hi KÖRNYEZETVÉDELEM 
INGYENES KÉTHETI MAGAZINOK TABLETEKRE Il GASZTRONÓMIA 


[KÜTYÜ 

Sony Xperia 21 Compact - 
maximum erő, minimum méret 


Kompakt mérettel, ám igen erős hardverrel rendelkezik a Sony újdonsá- 


ga. 


A japán gyártó végre szakított a 
régi szokásával, és előrukkolt egy 
IPS panellel rendelkező mobillal. Ez 
egy komoly előrelépés, habár nem 
csak ez az egy momentum fontos, 
hanem a kompakt méret és az erős 
hardver kombinációja is. 


Csomagolás 

A Sony Xperia Z1 Compact doboza 
megegyezik a Z1 dobozával, de 
még a tartalma is. A csomagolást 
felbontva a készülék, kezelési 
útmutató, adatkábel és töltőfej 
található meg. A headset nincs a 
kiegészítők listáján, azt mindenki- 
nek magának kell beszereznie. 


Külső 

A Compact formailag is a nagy 
tesót másolja, egyedül a méretek 
lettek kisebbek. A készülék anyag- 
használata ezúttal is fém, illetve 
üveg. A minőségérzet kiváló és az 
összeszerelés minősége is kitű- 

nő. Az előlapon a 4,3 hüvelykes, 
720 x 1280 pixelfelbontású, IPS 
LCD kijelző uralja a terepet. Az új 
kijelző megkapta még a Triluminos 
és X-Reality Engine technológiát 
is. A megjelenítő színei gyönyörű- 
ek, a fényerő megfelelő és végre 

a betekintési szögekbe se lehet 
belekötni. A fejlődés észrevehető, 
de ez már előbb is jöhetett volna. 
A képernyő alatt semmi se látható, 
míg felette a fény- és közelségmé- 
rő szenzort, Sony logót, beszéd- 
hangszórót, értesítő LED-et és az 
előlapi kamerát találni. 


A mobil jobb oldalán ki- és bekap- 
csoló gomb, hangerőszabályzó 
gombpáros, továbbá a kétállású 
kameragomb van. Alul a hangszóró 
és mikrofon, míg bal oldalt micro- 
SIM kártyahely, dokkolócsatlakozó, 
microSD kártyahely és microUSB 
foglalat foglal helyet. Felül mind- 
össze a 3 5mm-es jack aljzat van, 
érdekesség, hogy egyedül ez a 

port és a dokkoló csatlakozó nincs 
lefedve az amúgy IP58-as minősí- 
téssel rendelkező mobilon. 


Hátul az Xperia brand jelzés, Sony 
felirat, NFC jel és a hátlapi kame- 
ra a LED segédfénnyel található 
egymáshoz közel. A készülék nem 
szedhető szét, viszont azt tudni, 
hogy a burkolat mögött egy 2300 
mAh-s akkumulátor rejtőzik a 
sötétben. A készenléti idő ezzel 

a kapacitással nagyjából 2 napra 


tehető közepes használattal, erős 
használattal pedig az 1 nap biztos- 
ra vehető. 


Hardver/ Sebesség 

A kis házban komoly erőmű rejtő- 
zik, úgy tudnám leírni, mintha egy 
Kispolszkiba bezsúfoltak volna 
egy BMW motort. A hasonlatoktól 
eltekintve belül konkrétan egy 0u- 
alcomm Snapdragon 800-as SoC 
dübörög, ez 4 darab, magonként 
2,2 GHz-es CPU-t rejt magában. 
Mellette egy Adreno 330-as grafi- 
kai gyorsító és 2 GB RAM, illetve 16 
GB ROM segíti munkáját. 


2 A 7 .ul 879 B 15:02 


£ 4 A telefonról 


Akkumulátor állapota, akkumulátor szintje stb. 
Jogi információk 


Használati adatok beállításai 
Anonim adatok és használati statisztika 
küldése a Sony Mobile-nak 


Típusszám 
D5503 


Android verziója 
4.3 


Alapsávú verzió 
8974-AAAAANAZO-10270028-33 


Kernelverzió 
3.4.0-perf-ga439037-0O1014-gdd051d5 
BuilduserOBuildHost $1 

Tue Dec 17 12:27:30 2013 


Buildszám 
14.2.A.1.114 

A rendszersebesség kiváló, a HD fel- 
bontással még jobban megbirkózik a 
Z1 hardvere, így a kistestvér fürgébb 
mint a nagyobbik modell. A RAM 
kezelés megfelel az elvártaknak, a 
(Google szolgáltatásai itt is megta- 
lálhatóak akárcsak a többi androidos 
eszközön. 


Az extra alkalmazások között 
szerepel például az OfficeSuite, 
TrackID, Rajz, Pixlr Express, Social 
live, TrackID, Xperia Care és Video 
Unlimited. Az alkalmazások itt már 
az Android 4.3-hoz lettek optimali- 
zálva, ugyanis ezzel a szoftverver- 
zióval jött ki az Xperia Z1 Compact. 
A későbbiekre nézve jó hír, hogy 
érkezik a 4.4 KitkKat frissítés. 


Multimédia 

A hátoldalon egy 20,7 megapixeles 
kamerával fotózhatunk, melyhez 
egy LED segédfény is tartozik. A 
beállítások igen sokrétűek, ugyanis 
a teljesen automata mód mellett 
bőven akadnak magunk által pisz- 
kálható opció is. Van Kézi mód, 
Info-eye, Social live, Timeshift 
burst, Kiterjesztett valóság, Ké- 
peffektus, Panorámapásztázás. Az 
Info-eye segítségével elvileg többet 
megtudunk arról, amit a keresőben 
látunk, a Social live a megosztást 
tartja előnyben, a Timeshift burst 
sorozatképeket készít és a legjob- 
bat kiválasztja. A többi egyértelmű 
szerencsére, de legtöbben úgyis az 
automata részt fogják használni. A 
kézi módban piszkálható az ISO ér- 
ték, fénymérés, környezeti hatások, 
felbontás, időzítő, stb. 


Az elkészült képek minősége na- 
gyon jó, a képek részletessége átlag 
feletti, a színek szépek és nem ég- 
nek be a világosabb vagy sötétebb 
részek. Összességében ez a kamera 
nagyon jól sikerült, plusz videórög- 
zítési téren sincs lemaradva a CUCC, 
ugyanis 1080p felbontású mozgófil- 
met vehetünk fel 30 képkocka/má- 
sodperces sebességgel. 


A zenehallgatási képességek nem 
dübörgő HTC szintűek, de szépen 

szól a saját lejátszójával, ahol a szo- 
kásos opciók (ismétlés, hangkieme- 
lés) megvannak. A külső hangszóró 
nem túl erős, FM-rádió is található 
az eszközben, ez a fülhallgató csat- 
lakoztatása után képes megszólalni. 


Adatkommunikációs célra beépí- 
tettek LTE modult, ez mellé pe- 
dig kapunk WiFi-t (a/b/g/n/ac), 
Bluetooth 4.0-t, DLNA-t és NFC-t. 
A beszédhang minősége megfelel a 
szokásosnak, a térerőt pedig sta- 
bilan tartja. A WiFi jelet se engedi 
könnyen elkóricálni, ami feltétlen 
pozitívumként említhető. 


Összegzés 

Végeredményben annyit tudnék 
mondani, hogy nagyon kényelmes, 
kellemes és bivalyerős mobil az 
Xperia Z1 Compact. A méretek végre 
nem óceánjárónyiak, illetőleg nem 
spóroltak a hrdverrel, mint más 
gyártóknál, éppen ezért jelenleg 
egyedi és nincs is nagyon konkuren- 
ciája. Persze a gyártó megkéri ennek 
az árát, körülbelül 170 ezer forintot 
kell leraknunk érte kártyafüggetle- 
nül. Nem olcsóbb az Xperia Z1-nél, 
de nem is tud kevesebbet nála (ki- 
véve a kijelzőt). Az én véleményem 
igen egyszerű: aki kisebb mobilt 
szeretne, de csúcshardverrel, akkor 
nem is lehet más választása. 


A tesztkészüléket köszönjük a Sony 
Magyarországnak. 


Ár/Érték: gáxkx 
Ergonómia $iXix 
Design: kkikikk 


Legjobb vétel 
9890 


Megjelenés éve: 2014 


Pro: 

- Méret 

- Hardver 
- Kijelző 


Kontra: 

- Ár 

Méretek: 

e kijelző mérete: 4,3" 

e kijelző felbontása: 720 x 1280 pixel 
e kijelző típusa: IPS LCD" 

e eszköz mérete: 127 x 64.9 x 9.5 mm 
e tömeg: 137 gramm 


Hardver: 

e processzor: Oualcomm Snapdragon 
800 

. memória: 2048 MB 

e háttértár: 16 GB 

e bővíthetőség: v 

e kártya típusa: microsDHC 

e portok: microUSB, 3.5mm jack dugó, 
dokkolócsatlakozó 


Multimédia: 

e kamera felbontás: 20,7 megapixel 
e video chat: vé 

e video felbontás: 1080p 

e FM rádió: v 

ÖS10é s 


Hálózati adatok: 

e mobil: GSM 850 / 900 / 1800 / 1900, 
HSDPA 850 / 900 / 1700 / 1900 / 2100, 
LTE 800 / 850 / 900 / 1700 / 1800 / 
1900 / 2100 / 2600 

e WiFi: 802.11 a/b/g/n/ac 

e Bluetooth: Bluetooth 4.0 

e GPS: A-GPS, GLONASS 

e NFC: Vé 


Szoftverek: 
e op. rendszer: Android 4.3 
e spec. szoftverek: - 


Akkumulátor: 

e gyári adatok: 2300mAh 

e tapasztalat: 2 nap közepes használat- 
tal 

ConCorde tab AMAZON - fémes harcos 


Megfizethető áron, bőséges szoftverkínálattal érkezik a ConCorde új- 


donsága. 


Nincs könnyű dolga annak, aki ma 
egy megfizethető árú táblagép 
vásárlásán töri a fejét. A piacot 
elözönlötték a többé-kevésbé 
használható megoldások, ha az 
ember 50 ezer forintnál olcsóbb ké- 
szüléken gondolkodik, akkor bizony 
alaposan körbe kell néznie. Ha erre 
nincs sem kedve, sem ideje, akkor 
érdemes a ConCorde újdonságá- 

ra vetni egy pillantást, az alig 40 
ezer forintba kerülő tab AMAZON 
ugyanis IPS képernyőt, fém hátla- 
pot és négymagos processzort is 
ad ezért a pénzért. 


Csomagolás 

A kompakt méretű doboz a gyár- 
tóra oly jellemző tartozékokat rejti. 
A tesztkészülék mellett a töltőt, 
az OTG kábelt és a microUSB ká- 
belt találtam a csomagolásban, a 
micro-HDMI kábelt magunknak kell 
megvásárolnunk. 


Külső 

A megfizethető árú készülékek 
biztosan nem a dizájnról szólnak, 
ennek ellenére egyáltalán nem 
sikerült rosszul a ConCorde új- 
donsága. A 7,85"-es képernyővel 
felszerelt tab AMAZON leginkább 
a letisztultságával, illetve az ösz- 
szeszerelési minőségével szerez 
majd vásárlókat. 

A szerkezet érzésre nagyon egyben 
van, nyikorgást vagy egyéb, zavaró 
hangot nem hallottam a nyomko- 
dás közben. Az előlapot egy 1024 
x 768 pixel felbontású IPS foglalja 
el. A szép képpel és jó betekintési 
szögekkel bíró megjelentő fölött 

a VGA felbontású előlapi kamera 
foglal helyet, míg az alsó tér- 

fél üresen maradt, az androidos 
gombokat ugyanis virtuális társaik 
váltották fel. 


A lekerekített ívű, fém hátlap te- 
tején találjuk a csatlakozókat, ide 
került a 3.5 mm-es jack, a micro- 
USB, a microHDMI illetve a reset 
gomb és a videófelvételekhez 
használatos mikrofon is. A jobb 
oldal ürességével szemben a bal 
oldalon már találunk figyelemfel- 
keltő elemeket, a bekapcsoló- és 
hangerőállító gombpáros mellett a 
microSD foglalat is ide került. 


A hátlap síkját az 2 megapixeles 
kamera dudora és a hangszóró 
rácsozata töri meg, a típusfeliraton 
kívül más vizuális érdekességgel 
nem örvendeztettek meg minket a 
mérnökök. 


Hardver/Szoftver 

A ConCorde újdonságának mű- 
ködtetéséről egy négymagos, 

1,2 GHz-es AllWinner A315 nevű 
processzor gondoskodik, 1 GB RAM 
kíséretében. A 16 GB-os memórián 
helyet foglaló Android 4.2.2 Jelly 
Bean ennek megfelelően igen jó 
sebességgel végzi a dolgát, maxi- 
mum egy-egy komolyabb igénybe- 
vétel esetén tapasztalhatunk apró 
röccenéseket. A Google rendszerén 
nem végeztek komolyabb ráncfel- 
varrásokat a mérnökök, a felhasz- 
náló a gyári felülettel találkozik a 
készülék beindítása után. 


Szoftveresen már több érdekes- 
séggel találkozhatunk, az elő- 
retelepített applikációk között 
ugyanis megtalálható a ConCorde 
táblamagazin, melyen 60 újságból 
választhatunk, legyen szó akár 
telekommunikációról, egészségről 
vagy autókról. A WikiTech olvasó- 
inak külön ajánlott egy pillantást 
vetnie a magazinra, hiszen havon- 
ta jelentkező számunkkal mi is 
megtalálhatóak vagyunk benne. 
Mivel egy táblagép igen univerzá- 
lis eszköz, fiatalok számára akár 

a tanulást is segítheti. E célból a 
tanulók megtalálják a fedélzeten a 
ConCorde Táblatankönyvet, mely 
nem más, mint egy univerzális, 
bárki által használható szolgálta- 
tás. A diáknak nincs más dolga, 
mint a tablatankonyv.hu oldalra 

feltöltenie a tankönyvét, majd azt 
azonnal meg is oszthatja osztály- 
társaival. 


Természetesen titkos jegyzetek 
megosztása is megoldható, így a 
vizsgára készülés sem okoz problé- 
mát. Mivel a ConCorde az e-könyv 
piacon is képviselteti magát - mi 

is próbára tettük néhány héttel 
ezelőtt a cég nagy reménységét 

a ReadMantt - így nem meglepő 
módon egy e-book olvasó is helyet 
kapott a repertoárban. A Bookand- 
walk szerencsére nem csak az álta- 
lunk "fösszevadászott" anyagokkal 
birkózik meg, ha kedvünk tartja, az 
applikáción keresztül azonnal a boo- 
kandwalk.hu-n találjuk magunkat, 
ahonnan számtalan könyvet vásá- 
rolhatunk meg. Mivel Magyarország 
legnagyobb e-könyv áruházáról van 
szó, így a legújabb magyar nyelvű 
anyagok megszerzése sem aka- 
dály. A készüléken ezen kívül még a 
(Google által készített programokkal 
is találkozhatunk. 


Multimédia 

A tab AMAZON hátlapján egy 2 
megapixeles kamerával találkozha- 
tunk. A legtöbb táblagépen ehhez a 
gyári Google alkalmazást vehetjük 
igénybe, ám erre a modellre egy sa- 
ját variánst fejlesztettek a mérnö- 
kök. A dizájnos szoftver igen köny- 
nyen kezelhető, egyetlen pillanat 
alatt válthatunk üzemmódot, vagy 
választhatjuk ki a használni kívánt 
kamerát. A beállítási lehetőségek 
közötött megtaláljuk az arcfelisme- 

rést, a rácsozatot vagy az exponáló 
hangot is. Van témaválasztó is, 
ilyenkor az előrekonfigurált stílu- 
sok közül választhatjuk ki a nekünk 
megfelelőt. 


Az elkészült képek sajnos már nem 
ennyire fényesek, itt is érvényesül- 
nek a régi szabályok, azaz maxi- 
mum végszükség esetén fotózzunk 
táblagéppel. Videófelvételre is 
lehetőség van, ekkor 720p felbon- 
tásban rögzíthetjük életünk filmjét. 
Visszanézéshez a 4K névre keresz- 
telt videólejátszó használható, ez 
gyakorlatilag bármilyen formá- 
tummal megbírkózik az AVI-tól 
kezdve az MKV-ig. Zenehallgatásra 
is lehetőségünk van, a Google által 
készített programban előadó, album 
és dal szerint csoportosíthatjuk 
kedvenc zenéinket. Hangot nemcsak 
hallgathatunk, de rögzíthetünk is, 
hiszen előretelepítve megtaláljuk a 
HI-0 MP3 Recorder-t, mely a dik- 
tafonunk kiváltásában igyekszik a 
segítségünkre lenni. 


Adatkommunikáció / Üzemidő 

A modellben megtaláljuk a 
Bluetooth 4.0-át és az n-es szab- 
ványt támogató WiFi-t. NFC illetve 
GPS sajnos nincs, ám utóbbit támo- 
gatja a rendszer, ha USB-n keresz- 
tül csatlakoztatunk egy vevőt. A 
csomagban található OTG kábelnek 
hála akár pendrive-ok vagy egyéb 
külső adattárolók csatlakoztatása is 
megoldható, ilyenkor a fájlkezelőn 
keresztül menedzselhetjük a tartal- 
mat. A sok nyomkodás azért alapo- 
san leszívja a 4000 mAh-es akku- 
mulátort, ám 5-6 óra filmnézést így 
is kibír a készülék. 


Végítélet 

Egy kiváló táblagépet ismertem 
meg a tab AMAZON személyében. 
Az alig 40 ezer forintba kerülő 
készülék erős hardverével, szép 
képernyőjével és speciális alkalma- 
zásaival biztosan sokak figyelmét 
felkelti majd. 


Ár/Érték: dák x 
Ergonómia $kiix 
Design: kkikk 


Legjobb vétel 
909 


Megjelenés éve: 2014 


Pro: 

- Jó összeszerelési minőség 
- Korrekt hardver 

- Jó szoftverkínálat 

- Megfizethető ár 


Kontra: 
- Gyenge kamera 


Méretek: 

e kijelző mérete: 7" 

e kijelző felbontása: 1024 x 768 pixel 
e kijelző típusa: IPS LCD" 

e eszköz mérete: 200x134,9x8,2 mm 
e tömeg: 310 gramm 


Hardver: 

e processzor: AllWinner A315 Ouad-Core 
max. 1,2 GHz, 

e memória: 1024 MB 

e háttértár: 16 GB 

e bővíthetőség: v 

e kártya típusa: microsDHC 

e portok: microUSB, 3,5 mm audio, HDMI 


Multimédia: 

e kamera felbontás: 2 megapixeles hát- 
lapi kamera, 0,3 megapixeles előlapi 

e video chat: v 

e video felbontás: 720p 

e FM rádió: Xx 

SE KÉSE 


Hálózati adatok: 

e mobil: - 

e WiFi: 802.11 b/g/n 

e Bluetooth: bluetooth 4.0 
e GPS: - 

e NFC: x 


Szoftverek: 

e op. rendszer Android 4.2.2 Jelly Bean 
e spec. szoftverek: ConCorde Táblama- 
gazin ConCorde Táblatankönyv 


Akkumulátor: 
e gyári adatok: 4000 mAh 
e tapasztalat: 5-6 óra filmnézéssel 


17. OLDAL 


2014. ÁPRILIS 11., PÉNTEK 


Nokia Lumia 1020 - A pillanat örök 


Kompakt fényképezőként is használható a Nokia 41 megapixeles szen- 


zorral szerelt újdonsága. 


A Nokia 808 PureView után meg- 
érkezett annak finomított, Win- 
dows Phone 8-al szerelt utódja, 
immár Lumia 1020 néven. Ha- 
marosan kiderül, hogy miért is jó 
nekünk ha 41 megapixeles képeket 
tud készíteni a készülék, és mért 
jobb a Windows Phone 8 mint a 
Symbian. 


Csomagolás 

A szokásos Nokia dobozt feltárva, 
mint régészek a sírt megpillant- 
juk a telefont, de ha lejjebb ásunk 
akkor előbújik a sok papír, töltőfej, 
adatkábel és a headset. A Lumia 
1020 hasonlóan a 920-ashoz szin- 
tén polikarbonátból készült házzal 
készül.. 


Külső 

Az üveglappal borított előlap alsó 
részén megtaláljuk a 3 kötelező 
Windows Phone kezelőszervet, fe- 
lette pedig magát a kijelzőt. A 4,5 
hüvelykes, 768 x 1280 pixelfelbon- 
tású megjelenítő AMOLED techno- 
lógiát használ. A színek szépek és 
a betekintési szögek is hozzák az 
elvártat, de ennél a technológiánál 
ez nem csoda. Felül a beszédhang- 
szóró, előlapi kamera és a szenzo- 
rok vannak, ezek nem mások mint 
a fény és- közelségmérő érzékelők. 

A jobb oldalon valóságos torlódás 
van, hiszen itt található a hang- 
erőszabályzó gombpáros, a kijelző 
zároló- és kameragomhb is. Alul a 
hangszóró, a microUSB port és a 
csuklópánt helyezkedik el. A bal 
oldal teljesen csupasz, míg felül 

a microSIM tálca, a 3.55 mm-es 
jack dugó és amásodmikrofon is 
felbukkan. 


A hátlapon egy hatalmas érdekes- 
ség van, ez nem más mint a kidu- 
dorodó, fém körelemben található 
kamera. Mellette a LED segédfény 
és xenon vaku foglal helyet. Ez 
alatt mindössze egy dokkolócsat- 
lakozó található, de a kamera 
mellett nem nagyon tűnik fel az a 
két pötty. Cserélhető akkumulátor 
nem lévén, a burkolat mögött egy 
2000 mAh-s egység gondoskodik 
az energiaszükségletek kielégíté- 
séről. Ez 1 napra elegendő energiát 
képes nyújtani, kevés használattal 
ez az adat bizonyára hízni fog. 


Hardver/ Sebesség 

A számítási műveletekért egy 
Oualcomm Snapdragon S4 a 
felelős, ezt két darab, 1,5 GHz-es 
processzormaggal végzi el. Ebben 
segítségére van egy Adreno 225- 


ös grafikai chip is, valamint ehhez 
tartozik még 2 GB RAM és 32 GB 
háttértár. Ez a specifikáció nem 

a mai csúcs, de mint köztudott a 
Windows Phone nem is igényel 
bivalyerőt ahhoz, hogy megfelelő- 
en működjön. A sebességgel, RAM 
kezeléssel semmi probléma nincs, 
minden patentül működik. 


Az extra alkalmazások között 
természetesen szerepel a HERE 
Drive-:, HERE Maps, Nokia Care, il- 
letve a szokásos, Microsoft progra- 
mok. A további programok beszer- 
zésére ott van az áruház, ott lehet 
pótolni a hiányzó dolgokat. Ami 
érdekes, hogy a készüléken még 
nem a Windows Phone 8.0 Black 
frissítés található meg, csak a sima 
8.0. Viszont hamarosan érkezik 
már a 81-es frissítés, az lesz az 
igazán érdekes mindenki számára, 
ugyanis a hírek szerint rengeteg 
hiánypótlásra került sor. 


Multimédia 

A hátlapon dudorodó kamera 41 
megapixeles, autofókuszos, LED 
segédfénnyel és Xenon vakuval 
rendelkező kamera a jackpot jelen 
esetben, ugyanis ez a készülék 
legfontosabb pontja. A kamerának 
ugyebár van mindenféle beállítási 
lehetősége mint például a soro- 
zatkép, arcfelismerés, HDR, vagy 
az bemozduló elem képről való 
eltávolítása. Most viszont beszél- 
jünk kicsit a szenzorról magáról. A 
képérzékelő 1/1,5 hüvelyk méretű, 

és optikai képstabilizátort is kapott, 
de nem a megszokott rugós megol- 
dást, hanem apró motorokat, amik 
a kézremegést figyelve mozgatják a 
lencsét. 


Fontos még, hogy a képméret soha 
sem lesz 41 megapixeles, képarány- 
tól függően 38 vagy 34 megapixe- 
lesek lesznek, illetve exponáláskor 
egy 5 megapixeles kép is mentésre 
kerül. Utóbbira azért van szükség, 
hogy a műveket könnyebben tudjuk 
átküldeni vagy megosztani mások- 
kal. Fontos még, hogy a felbontás 
nagyságának köszönhetően a nagyí- 
tás is használhatóvá vált. 


Gondoljunk csak bele, hogy ha egy 
13 megapixeles képbe elkezdünk 
nagyítani, akkor csúnya, részlet- 
hiányos lesz az elkészült kép. Itt 
viszont olyan mintha optikai zoom 
lenne beépítve, mivel a 41 meg- 
apixeles képbe bőven bele lehet 
nagyítani, anélkül hogy eltűnné- 
nek a részletek. A Nokia Pro Cam 
egy csomó beállítási lehetőséggel 
kecsegtet, amelyek az alap Kamera 
programban nem érhetőek el. 

Az elkészült képek magukért be- 
szélnek, nem hogy a mobilokra, de 
még az olcsóbb kompakt gépekre 
is köröket ver a Nokia Lumia 1020. 
A képek részletgazdagok, szépek a 
színek, nincsenek beégések, szóval 
minden adott akár profibb fotózás- 
hoz is. 


A zenelejátszó a szokásos Windows 
Phone-nál megszokott program, 
vagyis kapunk ismétlési módok, 
illetve albumborítót, egualizer 
viszont nem került beépítésre. A 
hangzással meg voltam elégedve, 
még a külső hangszóró is kellően 
hangosan és tisztán szólt a készü- 
lék. FM-rádió is belekerült a tele- 
fonba, a headsettel használható 
szolgáltatás elég stabilan tartja a 
jelet, ha pedig ráhangolódtunk a 
muzsikára akkor az állomásokat is 
elmenthetjük. A kamera mellett a 
hangzást se felejtette el jól meg- 
csinálni a gyártó, mindenképpen 
hatalmas pozitívum a Dolby Digital 
Plus. 


A Nokia ellátta a mobilt 4G LTE mo- 
dullal is, plusz ez mellé még tettek 
WiFi-t (a/b/g/n), Bluetooth 3.0-át, 
DLNA-t, A-GPS-t és NFC-t is. A 
Bluetooth frissülni fog 4-es verzi- 
óra ha megjön a Black frissítés, de 
igazság szerint semmi nem hiányzik 
a telefonból, minden megvan ami 
csak kellhet. 


Összegzés 

Összességében a Nokia Lumia 1020 
sokkal jobban sikerült mint a 808 
PureView névre keresztelt elődje. 
A jó kamera és az elég erős hardver 
árát meg is kérik rendesen, ponto- 
san 190 ezer forint körül hozhatjuk 
haza a mobilt. 


Persze így egyben kompakt fény- 
képezőnk és mp3 lejátszónk is 

lesz egyben, de kétségtelenül elég 
borsos ára van Így is. Véleményem 
szerint jó ajánlat lesz ha csökken 
az ára és el tudjuk hozni 150 ezer 
magyar valutáért. Addig is megje- 
gyezzük, hogy ez a mobilkamerák 
ásza, de ennyiért biztosan nem lesz 
mindennapos látvány az utcákon. 


Ár/Érték:: dák x 
Ergonómia $kiix 
Design: kkikk 


Jó vétel 
879 


Megjelenés éve: 2013 


Pro: 
- Kamera 
- Zenehallgatás 


Kontra: 

- Forma 

- Ár 

Méretek: 

e kijelző mérete: 4,5" 

e kijelző felbontása: 768 x 1280 pixel 

e kijelző típusa: AMOLED 

e eszköz mérete: 130.4 x 71.4 x 10.4mm 
e tömeg: 158 gramm 


Hardver: 

e processzor: Oualcomm MSM3960 Dual 
core 1,5 GHz 

" memória: 2048 MB 

e háttértár: 32 GB 

e, bővíthetőség: vé 

e kártya típusa: microsDHC 

e portok: microUSB, 3,5mm audio 


Multimédia: 

e kamera felbontás: 41 megapixel 
e video chat: vé 

s video felbontás: 1080p 

e FM rádió: v 

esse 


Hálózati adatok: 

e mobil: GSM 850 / 900 / 1800 / 1900, 
HSDPA 850 / 900 / 1900 / 2100, LTE 
800 / 900 / 1800 / 2100 / 2600 

. WiFi: 802.11 a/b/g/n 

e Bluetooth: Bluetooth 3.0 

e GPS: A-GPS, GLONASS 

e NEC: Vé 


Szoftverek: 
e op. rendszer: Windows Phone 8 
e spec. szoftverek: - 


Akkumulátor: 
e gyári adatok: 2000 mAh 
e tapasztalat: 1 nap 

Louisiana 


.. Catahoula Leopárd - 
e. a démoni tekintetű 
estyén kutyafajta 


Ági 

EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


